Id-Deċiżjoni tal-Kummissjoni
tat-3 ta' Frar 2004
dwar l-implementazzjoni ta' l-Azzjoni Preparatorja rigward it-Titjib tal-potenzjal industrijali Ewropew fil-qasam tar-riċerka tas-sigurtà
(2004/213/KE)
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni finali tal-Kummissjoni 2003/113 tal-11 ta' Marzu 2003 li tadotta l-Komunikazzjoni "Difiża Ewropea - Kwistjonijiet Industrijali u tas-Suq - Lejn Politika tal-EU dwar l-Apparat tad-Difiża" [1], u partikolarment il-Punt 5,
Wara li kkunsidrat l-Artikolu 157, il-punt 1, ir-raba' inċiż tat-Trattat (li jħeġġeġ esplojtazzjoni aħjar tal-potenzjal industrijali dwar l-istrateġiji ta' l-innovazzjoni, riċerka u żvilupp teknoloġiku),
ADOTTAT DIN ID-DEĊIŻJONI:
Artikolu 1
Il-Kummissjoni tinsab fl-istadju li tvara Azzjoni Preparatorja dwar it-Titjib tal-potenzjal industrijali Ewropew fil-qasam tar-riċerka dwar is-sigurtà (2004-2006) kif referut fil-Komunikazzjoni tal-Kummissjoni dwar l-"Implementazzjoni ta' l-Azzjoni Preparatorja dwar it-Titjib tal-potenzjal industrijali Ewropew fil-qasam tar-riċerka tas-sigurtà: Lejn programm għall-avvanż tas-sigurtà Ewropea permezz tar-Riċerka u t-Teknoloġija".
L-Attivitajiet u l-Programm ta' Ħidma għall-Azzjoni Preparatorja minn naħa tal-Komunikazzjoni (is-Sezzjoni II) u tifforma l-bażi għal sejħiet sussegwenti għal proposti u sejħiet għall-offerti.
Artikolu 2
Id-dettalji għall-Implementazzjoni ta' din l-Azzjoni Preparatorja huma stabbiliti fl-Anness.
Il-linja tal-budget għal din l-attività hija 08 14 01.
Magħmula fi Brussel, fit-3 ta' Frar 2004.